CELEX: 62017CN0111
Language: hu
Date: 2017-03-07 00:00:00
Title: C-111/17. sz. ügy: A Monomeles Protodikeio Athinon (Görögország) által 2017. március 7-én benyújtott előzetes döntéshozatal iránti kérelem – O.L. kontra P.Q.

8.5.2017   
            
            
               HU
            
            
               Az Európai Unió Hivatalos Lapja
            
            
               C 144/32
            
         A Monomeles Protodikeio Athinon (Görögország) által 2017. március 7-én benyújtott előzetes döntéshozatal iránti kérelem – O.L. kontra P.Q.
   (C-111/17. sz. ügy)
   (2017/C 144/42)
   Az eljárás nyelve: görög
   
      A kérdést előterjesztő bíróság
   
   Monomeles Protodikeio Athinon
   
      Az alapeljárás felei
   
   
      Felperes: O.L.
   
      Alperes: P.Q.
   
      Az előzetes döntéshozatalra előterjesztett kérdések
   
   Hogyan kell értelmezni „a házassági ügyekben és a szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról szóló” 2201/2003/EK rendelet (1) 11. cikkének (1) bekezdése értelmében vett „szokásos tartózkodási hely” fogalmát az olyan csecsemő esetében, aki előre nem látható körülmények vagy vis maior folytán attól a helytől eltérő helyen született, amelyet a szülői felelősséget felette együttesen gyakoroló szülők szokásos tartózkodási helyként határoztak meg számára, és akit azóta az egyik szülő jogellenesen visszatartott abban az országban, ahol született, illetve akit harmadik országba vittek el? Pontosabban a fizikai jelenlét valamennyi esetben szükséges és nyilvánvaló előfeltétele-e valamely személy, különösen egy újszülött szokásos tartózkodási helye megállapításának?
   
      (1)  HL 2003. L 338., 1. o.; magyar nyelvű különkiadás 19. fejezet, 6. kötet, 243. o.